Stewe
బిసిసిఐపై స్మిత్‌ అసంతృప్తి
న్యూఢిల్లీ: బిసిసిఐ తీరుపై ఆసీస్‌ సారథి స్టీవ్‌ స్మిత్‌ అసంతృప్తి వ్యక్తం చేశాడు. బోర్డర్‌- గవాస్కర్‌ ట్రోఫీలో భాగంగా చివరి టెస్టు గత శనివారం ధర్మశాలలో ప్రారంభమైన సంగతి తెలిసిందే.ఈ నేపథ్యంలో మూడవ రోజు ఆటలో ఆసీస్‌ వికెట్‌ కీపర్‌ మాథ్యూ వేడ్‌,టీమిండియా ఆటగాడు జడేజా మధ్య మైదానంలో మాటల యుద్దం జరిగిన విషయం తెలిసిందే.
జడేజా-వేడ్‌ మధ్య ఘర్షణకు సంబంధించిన వీడియోను బిసిసిఐ వెబ్‌సైట్లో ఉంచింది.దీనిపై ఆసీస్‌ సారథి స్మిత్‌ అసంతృప్తి వ్యక్తం చేశాడు.ఆటగాళ్ల మధ్య ఇలాంటి సంఘటను చోటు చేసుకోవడం సహజమే అని మ్యాచ్‌ ముగిసిన అనంతరం స్టీవ్‌ స్మిత్‌ పేర్కొన్నాడు.ఈ తరహా సంఘటనలకు సంబంధించిన వీడియోలను అందుబాటులో ఉంచడం మంచి పద్దతి కాదు. ఈ సిరీస్‌లో ఇరు జట్ల ఆటగాళ్ల మధ్య ఇలాంటి ఘటనలు చాలానే చోటు చేసుకున్నాయని వివరించాడు.చివరి టెస్టు మూడవ రోజు ఆట తొలి సెషన్‌లో లైయన్‌ వేసిన 103వ ఓవర్‌లో వేడ్‌,జడేజాను కవ్విస్తూ మాట్లాడాడు.వెంటనే జడేజా అంఫైర్‌ దగ్గరికి వెళ్లి వేడ్‌ ఆపకపోతే తాను మొదలుపెట్టాల్సి వస్తుందన్నాడు.అనంతరం అంపైర్లు సర్ధి చెప్పడంతో యాధావిధిగా మ్యాచ్‌ కొనసాగింది.ఆసీస్‌ రెండవ ఇన్నింగ్స్‌లో జడేజా-వేడ్‌ మధ్య చిన్న గొడవ జరిగింది.ఇద్దరు పరస్పరం దూషించు కున్నారు కూడా.మూడవ రోజు ఆట ముగిసిన అనంతరం వాగ్వాదం గురించి జడేజాని అడగ్గా మ్యాచ్‌ ముగిసిన అనంతరం ఖాళీ సమయంలో భోజనానికి వెళ్లామని వేడ్‌ని కోరినట్లు పేర్కొన్నాడు.